**§ 14**

*Nuværende tekst:*

Stk. 1: I tilfælde hvor foreningen har udsendt repræsentanter til møder i IVSA regi, er det foreningens Exchange Officer, subsidiært en af bestyrelsen udpeget repræsentant, der disponerer over foreningens stemmer i overensstemmelse med de på medlemsmødet vedtagne retningslinjer, jf. § 13 stk. 5.

Stk.2: Det er obligatorisk for mindst én Exchange Officer at deltage i den årlige internationale IVSA Kongres. Såfremt ingen Exchange Officer er i stand til at deltage, vælges en ny repræsentant internt i bestyrelsen.

Stk. 3: Der oprettes en post i budgettet til hel eller delvis dækning af udgifter i forbindelse med at ét eller flere bestyrelsesmedlemmer, fortrinsvist Exchange Officers og formanden, kan deltage i den årlige internationale IVSA Kongres og IVSA Symposium.

Stk 4: Der oprettes en post i budgettet til hel eller delvis dækning af deltagergebyret for andre aktive medlemmer af IVSA Danmark, der ønsker at deltage i internationale møder i IVSA regi. Ansøgning indsendes senest 1 måned efter endt symposium eller kongres i form af en motiveret ansøgning jf. § 12, stk. 6.

Stk. 5: For § 14, stk. 3 og 4 gælder, at beløbet fastsættes på generalforsamlingen og fordeles ligeligt mellem de 2 events (symposium og kongres). Det afsatte beløb fordeles ligeligt mellem de indkomne ansøgninger. Såfremt hele det afsatte beløb til symposiet ikke bruges, overgår resten til kongressen og dernæst til de i § 14 stk. 6 nævnte formål.

Stk. 6: Eventuelt overskydende beløb jf. § 14 stk. 3-5, kan uddeles som støtte til andre internationale IVSA events, rejselegater jf. § 15 stk. 3, eller bruges i forbindelse med en gruppe-udveksling.

**FORSLAG TIL ÆNDRING**

§ 14

Stk 4: Der oprettes en post i budgettet til hel eller delvis dækning af deltagergebyret for andre aktive medlemmer af IVSA Danmark, der ønsker at deltage i internationale møder i IVSA regi. Ansøgning indsendes senest 1 måned efter endt symposium eller kongres i form af en motiveret ansøgning jf. § 12, stk. 6.

*Slettes og erstattes af nedenstående*

Stk. 5: For § 14, stk. 3 og 4 gælder, at beløbet fastsættes på generalforsamlingen og fordeles ligeligt mellem de 2 events (symposium og kongres). Det afsatte beløb fordeles ligeligt mellem de indkomne ansøgninger. Såfremt hele det afsatte beløb til symposiet ikke bruges, overgår resten til kongressen og dernæst til de i § 14 stk. 6 nævnte formål.

*Slettes og erstattes af nedenstående*

Stk. 6: Eventuelt overskydende beløb jf. § 14 stk. 3-5, kan uddeles som støtte til andre internationale IVSA events, rejselegater jf. § 15 stk. 3, eller bruges i forbindelse med en gruppe-udveksling.

*Slettes og erstattes af nedenstående*

Stk. 4: For § 14, stk. 3 gælder, at beløbet fastsættes på generalforsamlingen og fordeles ligeligt mellem de 2 events (symposium og kongres). Såfremt hele det afsatte beløb til symposiet ikke bruges, overgår resten til kongressen og dernæst til de i § 14 stk. 7 nævnte formål.

Stk 5: Der oprettes en post i budgettet til hel eller delvis dækning af deltagergebyret for andre aktive medlemmer af IVSA Danmark, der ønsker at deltage i internationale møder i IVSA regi.

Stk. 6: For § 14, stk. 5 gælder, at beløbet fastsættes på generalforsamlingen. Denne pulje uddeles én gang årligt i september, og støtter indkomne ansøgninger fra medlemmer deltagende i internationale IVSA møder afholdt det forgangne år. Ansøgningsfristen offentliggøres senest en måned før på hjemmeside og sociale medier. Ansøgning indsendes i form af en motiveret ansøgning jf. § 12, stk. 6.

Stk. 7: Såfremt hele det afsatte beløb §14 stk. 5 ikke uddeles, kan maksimalt 25 procent af det ved generalforsamlingen fastsatte beløb jf. §14 stk. 6 overgå til puljen til dækning af udgifter for bestyrelsesmedlemmers deltagelse i IVSA Kongres eller IVSA Symposium jf. §14 stk. 3, såfremt at der kun har været delvis dækning af disses udgifter. Resterende overskydende beløb kan uddeles som støtte til rejselegater jf. § 15 stk. 3, eller bruges i forbindelse med en gruppe-udveksling.